4)+Κοινωνικοποίηση+και+Facebook

==Όπως είναι φυσικό, οι άνθρωποι έχουν διαφορετικές απόψεις για κάθε θέμα και ο καθένας εκφράζει τη δική του. Το ίδιο συμβαίνει και με το θέμα που σχετίζεται με την κοινωνικοποίηση των ατόμων μέσω του Facebook, καθώς άλλοι πιστεύουν ότι αποξενώνονται οι χρήστες λόγω αυτού, ενώ άλλοι ότι αποφεύγεται έτσι η απομόνωση. Οι χρήστες του Facebook σήμερα έχουν φτάσει τα 500 εκατομμύρια παγκοσμίως. Πολλοί πιστεύουν ότι ο άνθρωποι δεν αναπτύσσουν διαπροσωπικές σχέσεις μεταξύ τους, ενώ άλλοι έχουν αντίθετη άποψη. Μέσα από μία έρευνα που έγινε, αποδείχθηκε ότι μεγάλο ποσοστό φοιτητών ασχολείται ενεργά και συστηματικά με όλες τις λειτουργίες του Facebook και πως μέσω αυτού μπορούν να επικοινωνούν σε μεγάλο βαθμό με στενούς τους φίλους και συγγενείς, κάτι το οποίο δείχνει πως ο χρήστης καταφέρνει και κοινωνικοποιείται ομαλά σε αρκετά μεγάλο βαθμό.== ==Μέσα από διάφορα κοινωνικά δίκτυα, όπως είναι το Facebook επιτυγχάνεται η επικοινωνία και δίνεται με τον τρόπο αυτό η βοήθεια, ώστε ο άνθρωπος να απεγκλωβίζεται και να βρίσκει διέξοδο από τη σύγχρονη τεχνολογική κοινωνία κι έτσι να κοινωνικοποιείται ταυτόχρονα. Ακόμη, με την επικοινωνία μέσω των κοινωνικών δικτύων, έχει διαπιστωθεί ότι μπορούν να δοθούν μεταξύ των ατόμων πληροφορίες, να προστεθούν διάφορα δεδομένα και να βρίσκουν άτομα που γνωρίζουν ή θα ήθελαν να μάθουν.== ==Υπάρχουν αρκετές περιπτώσεις ανθρώπων, οι οποίοι κατάφεραν μέσω του Facebook να βρουν άτομα που έψαχναν καιρό και που δεν μπορούσαν. Τέτοια περίπτωση αποτελεί το παράδειγμα δύο αδερφών, οι οποίες βρέθηκαν και μίλησαν τυχαία στο Facebook, αποκαλύπτοντας με τον τρόπο αυτό τη συγγένεια που τους ενώνει, αλλά και των δύο ξαδέρφων, οι οποίοι μάλιστα μένανε στην ίδια πόλη.== ==Ο άνθρωπος λοιπόν, αναζητώντας διάφορους τρόπους, οι οποίοι θα τον βοηθούσαν να έρθει σε επαφή με άλλους ανθρώπους, έχει ανακαλύψει και τους δικτυακούς τόπους, οι οποίοι φαίνεται πως είναι αρκετά χρήσιμοι, όσον αφορά αυτό το θέμα. Το Facebook είναι ένας από αυτούς, με τον οποίο ο χρήστης μπορεί να οδηγηθεί στην έξοδο από την απομόνωση και να καταφέρει να γνωρίσει άτομα που δε γνωρίζει ή και που απλά ξέρει, αλλά θα ήθελε να μάθει καλύτερα. Η πλειονότητα των χρηστών του συγκεκριμένου δικτύου, και κυρίως οι έφηβοι, προτιμούν να συνομιλούν και να αποδέχονται ως φίλους τους ανθρώπους που γνωρίζουν, αφού συνομιλώντας με κάποιον ξένο μπορεί να γίνει οποιοδήποτε δυσάρεστο γεγονός. Σύμφωνα με έρευνες που έχουν γίνει σχετικά με το θέμα της κοινωνικοποίησης των νέων μέσω του Facebook, έχει αποδειχθεί πως έχουν καλύτερη κρίση για εκείνους που συμμετέχουν σε διάφορες κοινότητές τους. Ωστόσο έχει γίνει φανερό πως οι γονείς πέρα από τις απαραίτητες πληροφορίες που θα πρέπει να παρέχουν στα παιδιά τους, ώστε να αποφευχθούν οι κίνδυνοι, δε θα πρέπει να απαγορεύουν τη χρήση αυτού. Κι αυτό διότι το Facebook έχει αποδειχθεί τρόπος κοινωνικοποίησης και επικοινωνίας των νέων, κάτι το οποίο προσφέρει έξοδο από την απομόνωση που μπορεί να υπάρξει. Έτσι λοιπόν, παρατηρείται πως οι άνθρωποι που υποστηρίζουν πως το Facebook, και κάθε άλλο κοινωνικό δίκτυο, βοηθά τους ανθρώπους να κοινωνικοποιηθούν, έχουν δίκιο. Αυτό συμβαίνει διότι η φιλία και η συντροφικότητα αναπτύσσεται σε μεγάλο βαθμό μεταξύ των χρηστών του Facebook, μέσω αυτών των δικτύων. Η ορθότητα αυτή έχει υπάρξει κι από έρευνα που είχε γίνει στο Πανεπιστήμιο του Τέξας, καθώς οι φοιτητές που συμμετείχαν σε αυτή, απέδειξαν πως το πιο σημαντικό για εκείνους ήταν να μη διακόψουν τη φιλία τους με παλιούς τους φίλους και να γνωρίζουν καινούργιους, χωρίς αυτό να σημαίνει ότι θα αποδέχονται ως φίλο τους τον οποιονδήποτε άγνωστο. Επίσης, όσον αφορά το θέμα της κοινωνικοποίησης, τα δύο φύλα έχει παρατηρηθεί από τις δημοσιεύσεις τους στο Facebook με τι ακριβώς θέματα επιθυμούν να κουβεντιάσουν και να αναλύσουν. Αυτό έχει ως αποτέλεσμα να προσελκύεται το καθένα διαφορετικά από τους υπόλοιπους ανθρώπους, αλλά η κοινωνικοποίηση που επιτυγχάνεται να είναι η ίδια.== ==Πέρα όμως από τα θέματα που παρέχει το Facebook και γενικότερα τα κοινωνικά δίκτυα, όσον αφορά στην κοινωνικοποίηση των χρηστών, υπάρχουν και κάποια αρνητικά. Αρκετοί είναι εκείνοι οι οποίοι πιστεύουν πως οι χρήστες αποξενώνονται παρά κοινωνικοποιούνται με τη χρήση αυτών των δικτύων. Με τη συχνή χρήση των κοινωνικών δικτύων, όπως είναι το Facebook, ο άνθρωπος απομονώνεται από τις ανθρώπινες σχέσεις και από την αληθινή πραγματικότητα και ζει σε μία εικονική πραγματικότητα. Αυτή η κατάσταση μπορεί να επιφέρει κινδύνους στους ανθρώπους, όπως είναι η χαμηλή αυτοπεποίθηση, μοναξιά, άγχος και στενοχώρια, καθώς ο άνθρωπος δεν έρχεται σε επαφή με την πραγματικότητα και πολλές φορές υπάρχει ο κίνδυνος να μην κοινωνικοποιείται σωστά, αφού οι διαπροσωπικές σχέσεις που αναπτύσσει είναι εικονικές.== ==Εκτός, όμως, των εικονικών διαπροσωπικών σχέσεων που αναπτύσσονται, υπάρχει κι ένα ακόμη αρνητικό που γίνεται αισθητό από τη χρήση των δικτυακών τόπων. Αυτό είναι ότι υπάρχει μία υπηρεσία η οποία πουλά κι αγοράζει φίλους σε χρήστες των τόπων αυτών. Η κατάσταση αυτή έχει δημιουργήσει εντάσεις, καθώς η πράξη αυτή θεωρείται εντελώς λανθασμένη, καθώς οι άνθρωποι αγοράζοντας φίλους δε γνωρίζουν με τι άτομα συναναστρέφονται και συνομιλούν, κάτι το οποίο είναι αρκετά επικίνδυνο. Η εταιρία αυτή προκειμένου να αποκομίσει χρήματα πείθει με διάφορους τρόπους τους χρήστες, ώστε να συμμετέχουν ενεργά σε αυτή της την πράξη.== ==Η απομόνωση, λοιπόν, και η κοινωνική αποξένωση απειλεί να πλήξει κυρίως τους εφήβους και γενικότερα τους ανήλικους, κάτι το οποίο προκαλεί δέος και φόβο. Πολλά είναι εκείνα τα παιδιά, τα οποία έχουν αναφέρει πως μέσα από τους διαδικτυακούς τόπους έχουν καταφέρει να εδραιώσουν και να σχηματίσουν φιλίες, κάτι το οποίο δεν μπορούν να κατανοήσουν πως δε σχετίζεται με την πραγματικότητα. Η πολύωρη χρήση του υπολογιστή και των συγκεκριμένων ιστοσελίδων έχει ως αποτέλεσμα οι έφηβοι να οδηγηθούν στην αποξένωση και στην απομόνωση, κάτι το οποίο είναι πολύ σοβαρό στην ηλικία που βρίσκονται και για το οποίο θα πρέπει άμεσα να βρεθεί η επίλυσή του.== ==Έτσι, τέλος, με τη συνεχή χρήση του Facebook και άλλων παρόμοιων ιστοσελίδων, ο χρήστης αδρανοποιείται με αποτέλεσμα να υπάρξουν προβλήματα τόσο στη σωματική, όσο και στην ψυχική του υγεία, κλείνεται στον εαυτό του και αποκοινωνικοποιείται. Αυτό συμβαίνει διότι δεν έρχεται σε επαφή με κανονικούς ανθρώπους και οι ασχολίες του και τα χόμπι του μπορεί να έχουν να κάνουν συνεχώς με τον υπολογιστή. Συνεπώς, φαίνεται πως οι χρήστες θα πρέπει να κάνουν σωστή χρήση των τόπων αυτών και να προσπαθούν να κατανοήσουν τα οφέλη και τις επιπτώσεις που μπορεί να υπάρξουν και να τους κατανοήσουν σωστά.==

[]
==  [], ==